# Almudena Amor

Almudena Parejo Amor, més coneguda com a Almudena Amor (Madrid, 1994), és una actriu espanyola que es va fer coneguda per la seva participació en les pel·lícules El buen patrón i La abuela, que van ser seleccionades per a obtenir la Conquilla d'Or al Festival Internacional de Cinema de Sant Sebastià 2021.

## Biografia

Almudena Amor va néixer el 1994 a Madrid. Va treballar com a model als 19 anys, gràcies a la qual cosa va viatjar a ciutats com Milà o París, mentre estudiava el grau en Publicitat i un màster en Disseny. Ho va deixar tot el 2016 per a formar-se en interpretació, matriculant-se a l'Estudi Corazza i, posteriorment, a l'escola de Mar Navarro.

## Trajectòria professional

Poc abans de la pandèmia de COVID-19 va rodar el curtmetratge Millones de años, de Gonzaga Manso, en el que la va veure el seu actual representant, Diana Ellerker, qui li va proposar el càsting per a la pel·lícula La abuela de Paco Plaza. Poc després, va obtenir el paper principal de la pel·lícula, que es va presentar al Festival Internacional de Cinema de Sant Sebastià per a optar per la Conquilla d'Or i va ser estrenada a sales de cinema el 28 de gener de 2022. Poc després, va fitxar per la pel·lícula de Fernando León de Aranoa El buen patrón, per interpretar a Liliana, compartint cartell amb actors de la talla de Javier Bardem i Manolo Solo, la qual va optar i es va presentar també en el Festival de Sant Sebastià, prenent com a data d'estrena el 15 d'octubre de 2021. Per la seva interpretació en la cinta de Aranoa, va obtenir una nominació com millor actriu revelació als Premis Goya i una altra com millor actriu de repartiment en cinema als Premis Feroz. A més, aquest mateix any va rodar un episodi de la sèrie de terror Historias para no dormir, remake de sèrie creada per Chicho Ibáñez Serrador, emesa a Amazon Prime Video.

## Filmografia
### Cinema

| Any | Títol | Personatge | Director |
| 2021 | El buen patrón | Liliana | Fernando León de Aranoa |
| 2022 | La abuela | Susana | Paco Plaza |

### Televisió

| Any | Títol | Rol | Notes |
| 2021 | Historias para no dormir | Extra | 1 episodi |
| 2022 | El Hormiguero | Ella mateixa | 1 programa |

## Premis i nominacions

| Premi | Any | Categoria | Treball nominat | Resultat |
| Medalles del Cercle d'Escriptors Cinematogràfics | 2022 | Millor actriu revelació | El buen patrón | Pendent |
| Premis Feroz | 2022 | Millor actriu de repartiment en cinema | El buen patrón | Nominada |
| Premis Goya | 2022 | Millor actriu revelació | El buen patrón | Pendent |

## Referències

* ↑ «Almudena Amor» (en castellà). Fotogramas, 30-12-2021. [Consulta: 31 desembre 2021].
* ↑ «Almudena Amor, la actriz de la que todo el mundo va a hablar» (en castellà). El País, 16-09-2021. [Consulta: 21 setembre 2021].
* ↑ «'Millones de Años': Corto ganador del Premio a la Mejor Dirección Notodofilmfest» (en castellà). Efti, 23-12-2019. [Consulta: 21 setembre 2021].
* ↑ «Paco Plaza finaliza el rodaje de 'La abuela'» (en castellà). Fotogramas, 12-02-2021. [Consulta: 21 setembre 2021].
* ↑ «Festival de San Sebastián: las 10 películas clave de la 69ª edición» (en castellà). El Periódico, 16-09-2021. [Consulta: 21 setembre 2021].
* ↑ «Teaser de “El buen patrón”: Javier Bardem es un empresario multimillonario» (en castellà). OK Diario, 31-07-2021. [Consulta: 21 setembre 2021].
* ↑ «Quién es Almudena Amor, invitada de 'El Hormiguero'» (en castellà). Cuore. El Periódico, 13-01-2022. Arxivat de l'original el 2022-01-15. [Consulta: 14 gener 2022].
* ↑ «Almudena Amor, la joven promesa del cine español que va a arrasar en 2021» (en castellà). Los 40, 15-10-2021. [Consulta: 14 gener 2022].
* ↑ «‘El buen patrón’ domina las nominaciones a las Medallas CEC, que reconocen a ‘El amor en su lugar’» (en castellà). Cine con Ñ, 14-01-2022. [Consulta: 26 gener 2022].
* ↑ Themes, Studio. «Informadores de Cine. - IX Premios Feroz» (en castellà). [Consulta: 25 novembre 2021].
* ↑ Cinemanía. «Lista completa de nominados para los Goya 2022» (en castellà), 29-11-2021. [Consulta: 29 novembre 2021].

## Enllaços externs

* Portfolio de Almudena Amor Arxivat 2022-02-01 a Wayback Machine. a Diana Ellerker.